open-index/open-wikipedia-markdown huggingface dataset:
மணவெளி

**மணவெளி** *(Manavely)* என்பது இந்தியாவின், புதுச்சேரி பிரதேசத்தில் அமைந்துள்ள அரியாங்குப்பம் கொம்யூனில் இருக்கும் ஒரு கணக்கெடுப்பில் உள்ள ஊர் ஆகும். 
 
## புவியியல்
வடக்கில் காக்காயன் தோப்பும், கிழக்கில் வீராம்பட்டினம் என்ற பெரிய கடற்கரை கிராமமும், தெற்கில் சங்கரபரணி ஆறும், மேற்கில் அரியாங்குப்பம் (மேற்கும்) மணவெளிக்கு எல்லைகளாக அமைந்துள்ளன.

## மக்கள் தொகையியல்
மணவெளி நகரத்தின் படிப்பறிவு சராசரி 81.49% ஆகும். இதில் ஆண்களின் படிப்பறிவு சதவீதம் 88.89% ஆகவும், பெண்களின் படிப்பறிவு சதவீதம் 74.13% ஆகவும் இருக்கிறது. மக்கள் தொகையில் 10% எண்ணிக்கையினர், 6 வயதுக்கு உட்பட்டவர்கள் ஆவர்.

## போக்குவரத்து
அரியாங்குப்பம் – சின்ன வீராம்பட்டினம் சாலையில் அரியாங்குப்பத்திலிருந்து 1.5 கி.மீ தொலைவில் மணவெளி அமைந்துள்ளது. பாண்டிச்சேரியிலிருந்து அரியாங்குப்பம் வழியாக பாகூர், மடுகரை, கரையாம்புதூர் செல்லும் உள்ளூர் பேருந்துகள் எல்லாவற்றிலும் மணவெளி நகரத்தைச் சென்று அடையலாம். அரியாங்குப்பத்திலிருந்து கிழக்கு நோக்கி 1.5 கிலோமீட்டர் தொலைவு நடந்து சென்றாலும், மணவெளியை அடையலாம். பாண்டிச்சேரியிலிருந்து, சின்ன வீராம்பட்டினம் செல்லும் பாண்டிச்சேரி சாலை போக்குவரத்துக் கழகப் பேருந்தான, தடம் எண் 2A-வில் பயணம் செய்தும் மணவெளியை சென்றடையலாம்.

## சாலை இணைப்புகள்
அரியாங்குப்பம் – சின்ன வீராம்பட்டினம் சாலை வழியாக மணவெளி பாண்டிச்சேரியுடன் இணைகிறது. இதைத் தவிர தேசிய நெடுஞ்சாலை எண் 45A, மனவெளி பிரதான சாலை என்ற பெயரில் அரியாங்குப்பம் காவல் நிலையத்திற்கு அருகிலிருந்து மற்றொரு சாலை புறப்படுகிறது.

## சுற்றுலா
### சின்ன வீராம்பட்டினம் கடற்கரை
மணவெளியிலிருந்து 1.5 கிலோமீட்டர் தொலைவில் சின்னவீராம்பட்டிணம் அமைந்துள்ளது. பிரபலமான விண்ட்பிளவர் தங்குமிடம் & சிபா  சின்ன வீராம்பட்டினத்தில் அமைந்துள்ளது. சின்ன வீராம்பட்டினத்தில் தான் சங்கரபரணி ஆறு, வங்காள விரிகுடா கடலுடன் கலக்கிறது.

## அரசியல்
இது மணவெளி சட்டமன்றத் தொகுதிக்கும், புதுச்சேரி மக்களவைத் தொகுதிக்கு உட்பட்டதாக இருக்கிறது.

## மேற்கோள்கள்

## வெளி இணைப்புகள்
* Official website of the Government of the Union Territory of Puducherry 

பகுப்பு:புதுச்சேரி மாவட்டத்திலுள்ள ஊர்களும் நகரங்களும்
லாசு பல்மாசு

thumb|கிராண் கேனரியா தீவில் லாசு பல்மாசு (சிவப்பில்) உள்ள இடத்தைக் குறிக்கும் நிலப்படம்
**லாசு பல்மாசு** (*Las Palmas*, அலுவல்முறையாக **லாசு பல்மாசு தெ கிராண் கேனரியா**,  கேனரித் தீவுகளின் அங்கமாக உள்ள கிராண் கேனரியா தீவின் தலைநகரமும், எசுப்பானியாவின் தன்னாட்சி சமூகமான கேனரித் தீவு அரசின் இணைத் தலைநகரமும் (சான்டா குரூசு தெ டெனிரீஃபேயுடன் கூட்டாக) ஆகும்.  இதுவே கேனரித் தீவுகளில் உள்ள நகரங்களில் மிகப் பெரியதாகும். எசுப்பானியாவில் ஒன்பதாவது பெரிய நகரமாகவும் விளங்குகின்றது. 2010 கணக்கெடுப்பின்படி இதன் மக்கள் தொகை 383,308 ஆகும். தீவில் கிட்டத்தட்ட பாதிபேர் (45.9%) இந்த நகரத்தில் வாழ்கின்றனர்; அனைத்து கேனரித் தீவுகளில் வாழ்வோரில் இந்நகரின் மக்கள்தொகை 18.35% ஆகும். தவிரவும் நகரியப் பகுதியில் 700,000 பேர் வசிப்பதால் எசுப்பானியாவில் மிகுந்த மக்கள்தொகை உடைய நகரியப் பகுதிகளில் இது ஐந்தாவதாக உள்ளது. ஐரோப்பியக் கண்டத்திற்கு வெளியே ஐரோப்பிய ஒன்றியத்தின் மிகப்பெரிய நகரமாக லாசு பல்மாசு விளங்குகின்றது.  இது கிராண் கேனரியாத் தீவின் வடகிழக்குப் பகுதியில் அமைந்துள்ளது; ஆபிரிக்காவின் கடலோரத்திலிருந்து வடமேற்கே  அத்திலாந்திக்குப் பெருங்கடலில்  தொலைவில் அமைந்துள்ளது.

லாசு பல்மாசில் அயன அயல் மண்டல வானிலை நிலவுகின்றது; ஆண்டு முழுமையும் மிதமான வெப்பம் உள்ளது.  சிரக்கியூசு பல்கலைக்கழகத்தின் வானிலை ஆய்வு மைய இயக்குநர் தாமசு விட்மோர்  நடத்திய ஆய்வுகளின்படி, லாசு பல்மாசு "உலகின் சிறந்த வானிலையைக் கொண்டுள்ளது".

1478இல் நகரமாக நிறுவப்பட்ட லாசு பல்மாசு, 17ஆம் நூற்றாண்டு வரை கேனரித் தீவுகளின் நடைமுறைப்படியான தலைநகரமாக  விளங்கியது. இன்று, சான்டா குரூசுடன் இணைந்து கேனரித் தீவுகளின் தலைநகரமாக உள்ளது. கேனரித் தீவுகளின் ஆட்சித்தலைவர் நான்கு ஆண்டுகளுக்கு ஒருமுறை இவ்விரு நகரங்களுக்கிடையே மாறுகிறார். கேனரித் தீவு அரசின் பாதி அமைச்சகங்களும் வாரியத் தலைமையகங்களும்  இங்குள்ளன.  உயர்நீதி மன்றம் இங்குதான் உள்ளது. எனவே இதனை கேனரித் தீவுகளின் நீதித்துறை மற்றும் வணிகத் தலைநகரம்  எனக் கூறலாம்.

## மேலோட்டம்
லாசு பல்மாசின் பழைமையான நகரப்பகுதியில் (வேகுயெட்டா) 16ஆவது நூற்றாண்டு முதல் 19ஆவது நூற்றாண்டு வரையான பல தொன்மையானக் கட்டிடங்களைக் காணலாம். 1492இல்  கொலம்பசு தங்கியிருந்த வீடு பாதுகாக்கப்பட்டுள்ளது. அமெரிக்காக்களைக் கண்டுபிடிப்பதற்கு முன்னதாக அவர் இங்கு தங்கியிருந்தார்.  இங்குள்ள பேராலயம் 1500ஆம் ஆண்டு கட்டப்பட்டது.

இங்குள்ள துறைமுகம்  எசுப்பானியாவின் நெருக்கடி மிக்க துறைமுகங்களில் ஒன்றாகும்.  ஐரோப்பாவிற்கும் தென்னாப்பிரிக்காவின் கேப் டவுனுக்கும் இடையே மிகப் பெரிய துறைமுகமாகவும் உள்ளது.

சுற்றுலாப் பயணிகள் ஆண்டு முழுமையும் இங்குள்ள இதமான வானிலை கருதி வருகின்றனர்;  இங்குள்ள லாசு கேன்டெரெசு கடற்கரையும் புகழ்பெற்றது. இந்தக் கடற்கரை 3 கி.மீ. நீளமானது.

முதன்மை தொழில்களாக வணிகம், சுற்றுலா, பெட்டியில் அடைத்த உணவு, மீன் பிடித்தல், கப்பல் கட்டுதல் உள்ளன.

## மேற்சான்றுகள்

## வெளி இணைப்புகள்

*நகர மன்றம்

பகுப்பு:எசுப்பானிய நகரங்கள்
பகுப்பு:ஆப்பிரிக்கத் தலைநகரங்கள்
டி. எல். மகாராஜன்

**டி. எல். மகாராஜன்** (பிறப்பு: 9 மார்ச் 1954) தமிழகத்தைச் சேர்ந்த தமிழ்த் திரைப்பட பின்னணிப் பாடகர்.

## வாழ்க்கைக் குறிப்பு
இவரின் பெற்றோர், புகழ்பெற்ற தமிழ்த் திரைப்பட பின்னணிப் பாடகர் திருச்சி லோகநாதன் - ராஜலக்சுமி ஆவர். தனது 10ஆவது வயதில் *வள்ளலார்* எனும் நாடகத்தில் மகாராஜன் முதன்முதலாகப் பாடினார். தனது 12ஆவது வயதில் திருவருட்செல்வர் திரைப்படத்தில் *காதலாகிக் கசிந்து...* எனும் பாடலை பின்னணியில் பாடினார்.

## இசைப் பணி
திரைப்படங்களில் குறைந்த அளவில் பாடியுள்ள மகாராஜன், நிறைய பக்திப் பாடல்களைப் பாடியுள்ளார். இவர் பாடிய பக்திப் பாடல்கள் தொகுப்புகளாக வெளி வந்துள்ளன. தொலைக்காட்சிகளில் இடம்பெறும் பாடலிசைப் போட்டிகள் பலவற்றில் நீதியரசராக செயலாற்றி வருகிறார்.

## உசாத்துணை
* வாழ்க்கைக் குறிப்பு

பகுப்பு:1954 பிறப்புகள்
பகுப்பு:இந்தியத் திரைப்படப் பாடகர்கள்‎
பகுப்பு:தமிழ்த் திரைப்படப் பின்னணிப் பாடகர்கள்
ஆற்று நீர்நாய்

**ஆற்று நீர்நாய்** (*smooth-coated otter*) இது நீர்நாய் வகையைச் சேர்ந்தது ஆகும். இது தோற்றத்தில் பெரிய உடலைக்கொண்டிருக்கிறது.
இது பொதுவாக லெட்ரொகலே இனத்தின் ஒன்றாகக் கருதப்படுகிறது. இது இந்திய துணைக்கண்டத்திலும் மேலும் தென்கிழக்காசியப்பகுதியில் அமைந்துள்ள நாடுகளிலும் காணப்படுகிறது. மற்ற நீர் நாய்களைவிட இதன் மேல் உள்ள முடிகள் குறைவாகவும் மிருதுவாகவும் காணப்படுகிறது. இவை ஆற்றில் நீந்தி மீன்களை பிடிக்க ஏதுவாக இவற்றின் கால்களில் வாத்துக்களுக்குப் போல விரலிடைத் தோல் உண்டு. இவற்றின் பட்டையான நீண்ட வாலானது துடுப்புபோல நீந்தப் பயன்படுகிறது. 
 
## மேற்கோள்கள்

பகுப்பு:நீர்நாய்கள்
பகுப்பு:இந்தியப் பாலூட்டிகள்
காஞ்சிபுரம் உபமன்னீசுவரர் கோயில்

**காஞ்சிபுரம் உபமன்னீசுவரர் கோயில் (தான்தோன்றீசம்** (தான்தோன்றி என்பது சுயம்பு ஆகும்) என்று அறியப்படும் இக்கோயில், காஞ்சிபுரத்திலுள்ள சிவன் கோயில்களில்  ஒன்றாகும். மேலும், உபமன்யு முனிவர் வழிபட்டதால் இத்தலம் உபமன்னீசம் என்றும்; பெயர் பெற்ற,   இத்தல குறிப்புகள், காஞ்சிப் புராணத்தில் தனிப்படலமாகச் சொல்லப்பட்டு காணப்படுகிறது.

## இறைவர், வழிபட்டோர்
* இறைவர்:     உபமன்னீசுவரர்.
* வழிபட்டோர்: உபமன்யு.

## தல வரலாறு
வியாக்ரபாத முனிவரின் இளம் புதல்வரான உபமன்யு முனிவர் மிகுதியும் பாலுண்ண விருப்பங்கொண்டு, இத்தலத்து இறைவனை வழிபட்டார். பெருமான் உபமன்யு முன்பு தோன்றி, திருப்பாற்கடலையே அழைத்துதவி, சிறந்த ஞானமும், மூப்படையாத இளமையும் தந்தருளினார்.

## தல விளக்கம்
தான்தோன்றீச தல விளக்கமானது, உயிர்கள் மலக்கட்டினின்றும் நீங்கி முத்தியைப் பெறும்பொருட்டு இறைவன் சிவலிங்க வடிவமாகத்தானே தோன்றி யருளினமையால் தான்தோன்றீசன் என்னும் திருப்பெயருடைய அவ்விலிங்கத்தை, ஒரு சிறுவர் வழிபாடு செய்து, இனியபால் பெற்ற வரலாறிதுவாகும்.

வியாக்கிர பாதமுனிவர் வசிட்டர் தங்கையை மணந்தார். அவ்வம்மையிடமாகத் தோன்றிய உபமன்னியன் என்கின்ற சிறு குழவி, தனது மாமன் வீட்டில் காமதேனுவின் பாலைத் தேக்கெறிய உண்டு வருநாளில் தந்தை தாயார் தம்மில்லிற்குத் தம்மகவைக் கொண்டு சென்றனர். அங்கு மாவை நீரிற் குழைத்தூட்டப் பருகாது அழுதனர், முன்னைத் தவம் செய்யாதார் விரும்பிய போகங்களை இப்பொழுது. எங்ஙனம் பெற இயலும் என்னும் அன்னை சொற்கேட்டு வினவியறிந்து காஞ்சியை அடைந்து தான்தோன்றீசப் பெருமானைப் பூசனை புரிந்து பெருமான் திருப்பாற்கடலைக் கொண்டூட்ட உண்ட உபமன்னிய முனிவர் கண்ணபிரானுக்குத் திருவடி தீக்கை செய்து சிறந்தனர். தீக்கைபெற்ற கண்ணபிரானார் திருநீற்றுடன் உருத்திராக்க முதலிய பூண்டு ‘சிவநேசர்’ எனப் போற்றப்பெற்றனர். இத்தலம் ஏகாம்பரநாதர் சந்நிதி வீதியில் உள்ளது.

## அமைவிடம்
தமிழ்நாட்டிலுள்ள காஞ்சிபுரம் மாவட்டத்தின் தலைநகரான காஞ்சிபுரத்தின் வடமேற்கு பகுதியான பெரிய காஞ்சிபுரம் எனப்படும் சிவ காஞ்சியின் ஏகாம்பரநாதர் சந்நிதி தெருவில் இக்கோயில் அமைந்துள்ளது. மேலும்  தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்துநிலையத்திலிருந்து வடமேற்கில் ½ கிலோமீட்டர் தொலைவில் காஞ்சி சங்கர மடம் அருகில்  இக்கோயில் தாபிக்கப்பட்டுள்ளது.

## மேற்கோள்கள்

## புற இணைப்புகள்
* காஞ்சிபுரம் கோயில்களின் சாலைகள் வரைபடம்.
* (தான்தோன்றீசம்) - உபமன்னீஸ்வரர் கோயில் படிமம்.

பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பகுப்பு:தமிழ்நாட்டில் உள்ள சிவன் கோயில்கள்
சான்டா குரூசு தெ டெனிரீஃபே

**சான்டா குரூசு தெ டெனெரீஃப்** (*Santa Cruz de Tenerife*) அல்லது வழமையாக  **சான்டா குரூசு**  எனச் சுருக்கமாக அழைக்கப்படும் நகரம் (லாசு பல்மாசுடன் இணைந்து) கேனரித் தீவுகளின் தலைநகரமாகவும்  சான்டா குரூசு தெ டெனெரீஃப் மாநிலத்தின் தலைநகரமாகவும் டெனெரீப் தீவின் தலைநகரமாகவும் உள்ளது. சான்டா குரூசின் மக்கள்தொகை  206,593 (2013) ஆகும். சான்டா குரூசு பெரும் நகரிய மண்டலம்  நகர எல்லைகளுக்கு அப்பால் விரிந்துள்ளது; இதன் மக்கள்தொகை 507,306 ஆகும். மேனரித் தீவுகளில் உள்ள நகரங்களில் சான்டா குரூசு இரண்டாவது பெரிய நகரமாகும். டெனெரீஃப் தீவின் முதன்மை நகரமாக விளங்கும் சான்டா குரூசின் மக்கள்தொகை தீவின் மக்கள்தொகையில் பாதியாகும். 

2012இல், பிரித்தானிய செய்தித்தாள் *[[தி கார்டியன்]]*  வாழ்வதற்கு சிறப்பான உலகின் ஐந்து இடங்களில் ஒன்றாக சான்டா குரூசை தெரிந்தெடுத்துள்ளது.
## மேற்சான்றுகள்

## வெளி இணைப்புகள்

*
*

பகுப்பு:எசுப்பானிய நகரங்கள்
அளுந்தூர் ஊராட்சி

**அளுந்தூர்** என்பது தமிழ்நாடு, திருச்சிராப்பள்ளி மாவட்டம், திருவரங்கம் வட்டம், மணிகண்டம் ஊராட்சி ஒன்றியத்தில் உள்ள ஓர் ஊராட்சியாகும்.

திருச்சியில் இருந்து மதுரை செல்லும் தேசிய நெடுஞ்சாலையில் 14-வது கிலோமீட்டர் தொலைவில் அமைந்துள்ள ஊர்தான் அளுந்தூர். கிராமங்கள் பல உள்ளடக்கி ஓர் ஊராட்சியாக விளங்குகிறது. இந்த ஊராட்சிக்குள் உள்ளடங்கும் கிராமங்கள் பெயர்:

# யாகப்புடையான்பட்டி
# கவுத்தநாயக்கன் பட்டி
# செட்டியூரணி பட்டி
# பள்ளப்பட்டி
# சூறாவளிப்பட்டி
# செங்குளம்
# அளுந்தூர்
# செவல் பட்டி
# தென்றல் நகர்
# சூரக்குடி பட்டி
# சந்தனத்தான் குறிச்சி
# குள்ளம்பட்டி
# கொட்டப்பட்டு
# அய்யந்தோப்பு

## மேற்கோள்கள்

பகுப்பு:மணிகண்டம் ஒன்றியம்
பகுப்பு:திருச்சிராப்பள்ளி மாவட்ட ஊராட்சிகள்
யாகப்புடையான்பட்டி

**யாகப்புடையான்பட்டி** (*Yagappudayan Patti*) என்பது திருச்சிராப்பள்ளி மாவட்டம், திருவரங்கம் வட்டம், மணிகண்டம் ஊராட்சி ஒன்றியம், அளுந்தூர் ஊராட்சிக்கு உட்பட்ட ஒரு சிற்றூர் ஆகும். கிறித்தவர்கள் வாழும் இந்த ஊரில் ”உபகார மாதா ஆலயம்” அமைந்துள்ளது. அரசு ஆரம்ப பள்ளி முதல் நடுநிலை வகுப்பு வரை பள்ளி வளாகம் அமைந்துள்ளது.

## மேற்கோள்கள்

பகுப்பு:திருச்சிராப்பள்ளி மாவட்டத்திலுள்ள கிராமங்கள்
காட்டு நீர்நாய்

**காட்டு நீர்நாய்** (*Oriental small-clawed otter*) இது ஒரு பாலூட்டி இனம் ஆகும் இது காடுகளில் உள்ள குட்டைகளில் வசிக்கிறது இது தோற்றத்தில் கீரிப்பிள்ளையைப் போல் தோன்றினாலும்  நீர்நாய் வகைகளில் ஒன்றாகும். *காட்டு நீர்நாய்* ஆற்று நீர்நாயை விட சிறிதாகக் காணப்படுகிறது. இது பொதுவாக லெட்ரொகலே இனத்தின் ஒன்றாகக் கருதப்படுகிறது.

இது இந்திய துணைக்கண்டத்திலும் மேலும் தென்கிழக்காசியப்பகுதியில் அமைந்துள்ள நாடுகளிலும் காணப்படுகிறது. இது கூச்ச சுபாவம் கொண்டதாக இருப்பதால் மனிதர்களைக் கண்டால் ஒளிந்து கொள்ளும் குணத்தைக்கொண்டுள்ளது.  தற்போதைய நிலையில் விலங்குகள் பாதுகாப்பு அமைப்பு இந்த விலங்கினை அழிந்துவரும் இனமாக அறிவித்து, இதனைப் பாதுகாக்க வலியுறுத்தியுள்ளது. இதனை மனிதர்கள் வேட்டையாடுவதாலும், இயற்கை சூழ்நிலையினாலும் இது அழிந்துவரும் இனமாகக் கருதப்படுகிறது
 

பகுப்பு:நீர்நாய்கள்
பகுப்பு:நீர்வாழ் விலங்குகள்

## மேற்கோள்கள்
கேசனி

**கேசனி** தமிழ்நாடு மாநிலம், சிவகங்கை மாவட்டம், தேவகோட்டை வட்டம், கண்ணங்குடி ஊராட்சி ஒன்றியம், கங்கனி ஊராட்சிக்குட்பட்ட சிற்றூர் ஆகும். கப்பலூருக்கு மிக அருகில் அமைந்துள்ளது. கப்பலூரிலிருந்து ஏம்பல் செல்லும் சாலையை ஒட்டி இக்கிராமம் அமைந்துள்ளது.

இங்கு 2016 நிலவரப்படி மொத்தம் 35 வீடுகளே உள்ளன. இவர்கள் அனைவரும் முக்குலத்தோரில் ராஜகுல அகமுடையார் பிரிவைச் சார்ந்தவர்கள். இந்தக் கிராமத்தில் வேறு ஜாதியினர் யாரும் இல்லை. இங்குள்ள மக்களின் பூர்வீகம் ராமநாதபுரம் எனக் கருதப்படுகிறது. ராமநாதபுரம் அருகே உள்ள ஸ்ரீ அங்காளபரமேஸ்வரிதான் இவர்களின் குலதெய்வம். 

தற்போது ஏரியாக இருக்கும் கண்மாய்ப் பகுதியின் வடபகுதியில் பெரும் கல் மண்டங்கள் புதைந்த நிலையில் உள்ளன. கல்லால் வடிவமைக்கப்பட்ட பல்வேறு சிலைகள், தேர்ச் சக்கரங்கள் கண்மாய்க்குள் புதைந்த நிலையில் உள்ளன. கல்வெட்டுகளில் காணப்படும் எழுத்துகள் வாசிக்கும் நிலையில் இல்லை.

விவசாயம் மட்டுமே பூர்வீகத் தொழில்.

## மேற்கோள்கள்

பகுப்பு:சிவகங்கை மாவட்டத்திலுள்ள கிராமங்கள்
குந்தி மாவட்டம்

**குந்தி மாவட்டம்** (Khunti district)  () கிழக்கு இந்தியாவின் ஜார்கண்ட் மாநிலத்தின், சோட்டாநாக்பூர் கோட்டத்தில் அமைந்த, ஜார்கண்ட் மாநிலத்தின் இருபத்து நான்கு மாவட்டங்களில் ஒன்றாகும்.

இம்மாவட்டம் ராஞ்சி மாவட்டத்தின் சில பகுதிகளை பிரித்து 12 செப்டம்பர் 2007-ஆம் ஆண்டில் புதிதாக துவக்கப்பட்டது. குந்தி மாவட்டத்தின் நிர்வாகத் தலைமையிடம் குந்தி நகரத்தில் செயல்படுகிறது. 
 
ஜார்கண்ட் மாநிலத்தின் இருபத்து நான்கு மாவட்டங்களில், மக்கள்தொகை குறைந்த மாவட்டங்களில் லோஹர்தக்கா மாவட்டத்திற்கு அடுத்து இரண்டாம் இடத்தில் உள்ளது.

பட்டியல் பழங்குடி மக்கள் அதிகம் வாழும் இம்மாவட்டத்தின் பல பகுதிகள் மாவோயிஸ்டுகளின் ஆதிக்கத்தில் உள்ளது.

## மாவட்ட நிர்வாகம்
2,535 சதுர கிலோ மீட்டர் பரப்பளவு கொண்ட் குந்தி மாவட்டம் அர்க்கி, குந்தி, முர்கு, ராணியா, டோர்பா மற்றும் கர்ரா என ஆறு வட்டார வளர்ச்சி அலுவலகங்களை கொண்டுள்ளது. 

## மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை  5,31,885 ஆக உள்ளது. அதில் 2,66,335  ஆண்கள்  மற்றும் 2,65,550 பெண்கள்   ஆகவும் உள்ளனர். பாலின விகிதம் ஆயிரம் ஆண்களுக்கு 9,97  பெண்கள்  வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டரில் 210   பேர் வீதம் வாழ்கின்றனர். இம்மாவட்டத்தின் சராசரி  படிப்பறிவு 63.86% ஆகவும், ஆண்களின் படிப்பறிவு 74.08%  ஆகவும், பெண்களின் படிப்பறிவு 53.69% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை  86,292  ஆக உள்ளது.

### சமயம்
இம்மாவட்டத்தில்  இந்து சமயத்தவரின் மக்கள்தொகை 1,38,863 (26.11 %) ஆகவும், இசுலாமியர் மக்கள்தொகை 13,122 (2.47 %)ஆகவும், கிறித்தவ சமயத்தினரின் மக்கள்தொகை 136,438  (25.65 %) ஆகவும், சமயம் குறிப்பிடாதவர்கள் 1,708 ஆகவும்,  பிற சமயத்து மக்கள்தொகை 2,41,292  (45.37%) உள்ளது.

## மேற்கோள்கள்

## வெளி இணைப்புகள்
*பார்க்க வேண்டிய இடங்கள்
*Jharkhand State Government Official website 
*Tourism guide of jharkhand state, more about khunti

பகுப்பு:ஜார்க்கண்டின் மாவட்டங்கள்
நாராயண்பூர் மாவட்டம்

**நாராயண்பூர் மாவட்டம்** (Narayanpur district)  (இந்தி:नारायणपुर जिला)  மத்திய  இந்தியாவின் சத்திஸ்கர் மாநிலத்தின் இருபத்து ஏழு மாவட்டங்களில் ஒன்றாகும். இதன் நிர்வாகத் தலைமையிட நகரம் நாராயண்பூர் ஆகும்.

நக்சலைட் -  மாவோயிஸ்ட் போராளிகளால் அரசுக்கும், பொது மக்களுக்கு பெரிதும் அச்சுறுத்தல்கள் கொண்ட சிவப்பு தாழ்வாரப் பகுதி என அறிவிக்கப்பட்ட இந்தியாவின் எழுபத்தி எட்டு மாவட்டங்களில் இம்மாவட்டமும்  ஒன்றாகும்.

நிர்வாக வசதிக்காக பஸ்தர் மாவட்டத்தின் சில பகுதிகளை பிரித்தெடுத்து நாராயண்பூர் மாவட்டம் 11 மே 2007-ஆம் ஆண்டில் புதிதாக துவக்கப்பட்டது. இம்மாவட்டத்தின் நிர்வாகத் தலைமையிட நகரம் நாராயண்பூர் ஆகும். இம்மாவட்டம் 4,653  சதுர கிலோ மீட்டர் பரப்பு கொண்டது. இம்மாவட்டத்தின் ஆண்டு சராசரி மழை பொழிவு 1300&nbsp;மில்லி மீட்டராகும்.

## மாவட்ட எல்லைகள்
வடக்கில் காங்கேர் மாவட்டம், வடகிழக்கிலும், கிழக்கிலும் கொண்டகவான் மாவட்டம், தெற்கில் தந்தேவாடா மாவட்டம், தென்கிழக்கில்  தந்தேவாடா மாவட்டம், மேற்கில் கட்சிரோலி மாவட்டம், மகாராஷ்டிரம், வடமேற்கில் காங்கேர் மாவட்டம் நாராயண்பூர் மாவட்ட எல்லைகளாக உள்ளது.

## மாவட்ட நிர்வாகம்
பஸ்தர் கோட்டத்தில் உள்ள இம்மாவட்டம் *நாராயண்பூர்* வருவாய் வட்டம் மற்றும் *சோட்டிதொங்கர்* என இரண்டு வருவாய் வட்டங்களை கொண்டது. நானூற்று பதின்மூன்று கிராமங்களை கொண்ட இம்மாவட்டத்தின்  ஊரக வளர்ச்சி திட்டங்களை  நிறைவேற்ற நாராயண்பூர் ஊராட்சி ஒன்றியம் மற்றும் ஓர்ச்சா ஊராட்சி ஒன்றியங்களை கொண்டுள்ளது.

## மக்கள் வகைப்பாடு
இம்மாவட்ட மக்கள்தொகையில் எழுபது விழுக்காட்டிற்கு மேல், கோண்ட், மரிய, முரியா, துருவா, பத்ரா மற்றும் ஹல்பா பழங்குடி மக்கள் அதிகம் உள்ளனர்.

2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை  1,39,820 ஆக உள்ளது. அதில் ஆண்கள் 70,104  மற்றும்  பெண்கள்  69,716 ஆகவும் உள்ளனர். பாலின விகிதம் ஆயிரம் ஆண்களுக்கு  பெண்கள்  994  வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டரில் 30  பேர் வீதம் வாழ்கின்றனர். இம்மாவட்டத்தின் சராசரி  படிப்பறிவு 48.62% ஆகவும், ஆண்களின் படிப்பறிவு 57.31%  ஆகவும், பெண்களின் படிப்பறிவு 39.88% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை  23,358  ஆக உள்ளது.

## சமயம்
இம்மாவட்டத்தில் இந்து சமயத்தவரின் மக்கள்தொகை 129,161 (92.38 %)ஆகவும், இசுலாமியர் மக்கள்தொகை 776 ஆகவும், கிறித்தவ சமயத்தினரின் மக்கள்தொகை 600 ஆகவும், சமயம் குறிப்பிடாதவர்கள் 165  ஆகவும்,  பிற சமயத்து மக்கள்தொகை கணிசமாக உள்ளது.

## இதனையும் காண்க
* சிவப்பு தாழ்வாரம்

## மேற்கோள்கள்

## வெளி இணைப்புகள்
* நாராயண்பூர் மாவட்ட இணையதளம்
*  சத்தீஸ்கர் மாநிலத்தின் புதிய வரைபடம்
*http://www.onefivenine.com/india/villag/Narayanpur List of places in Narayanpur

நாராயண்பூர் மாவட்டம்
பகுப்பு:சத்தீஸ்கர் மாவட்டங்கள்
காஞ்சிபுரம் வீரராகவேசுவரர் கோயில்

**காஞ்சிபுரம் வீரராகவேசுவரர் கோயில் (வீரராகவேசம் லட்சுமணேசம்)** என்று அறியப்படும் இக்கோயில், காஞ்சிபுரத்திலுள்ள சிவன் கோயில்களில்  ஒன்றாகும். மேலும், இலக்குமணன் வழிபட்ட லிங்கமும் இராமபிரான் வழிபட்ட லிங்கமும் அருகருகே உள்ள இத்தல குறிப்புகள், காஞ்சிப் புராணத்தில் தனிப்படலமாகச் சொல்லப்பட்டு காணப்படுகிறது.

## இறைவர், வழிபட்டோர்
* இறைவர்:     வீரராகவேஸ்வரர்.
* வழிபட்டோர்: இராமன், இலட்சுமணன்.

## தல வரலாறு
சீதாபிராட்டியைப் பிரிந்திருந்த இராபிரான், அகத்தியமுனிவரின் அறிவுரைப்படி, காஞ்சிக்கு வந்து "வீரராகவேசர்" என்ற பெயரில் சிவலிங்கம் பிரதிட்டை செய்து வழிபட்டார். இறைவன் காட்சி தந்து, இராமபிரானுக்கு பாசுபதம், பிரமாத்திரம், நாராயணாத்திரம் முதலிய படைக்கலங்களையும், வலிமையையும் தந்தருளி பகைவரை வென்று சீதையை மீட்க அருள்புரிந்தார் என்பது தல வரலாறாகும்.

## தல விளக்கம்
வீரராகவேசம் எனும் இத்தல விளக்கத்தால் அறிவது, இராமன் தன் மனைவியாகிய சீதையை இராவணன் கவர்ந்து சென்றமையால் வருந்தி அம்மனைவியைப் பெறுமாறும் இராவணனை வெல்லுமாறும் உபாயமும் உபதேசமும் புரிந்த அகத்தியர் சொல்வழி ‘வீரராகவேசன்’ என்னும் பெயரால் சிவலிங்கம் நிறுவிப் போற்றினன்.

பிரானார், வெளிநின்று வீரம் வேண்டினை ஆகலின் வீரராகவன் என்னும் பெயரொடும் விளங்குக’ எனவும், பாசுபதப்படையை வழங்கித் தேவர் பிறரைக்கொண்டு அவரவர் படைகளை வழங்குவித்து இலக்குவனொடும் சுக்கிரிவன் முதலாம் படைத் தலைவனொடும் இலங்கை புகுந்து இராவணனை அவன் சுற்றத்தோடும் அழித்துச் சீதையை மீட்டுக் கொண்டுபோய் அயோத்தியை அடைந்து அரசு செய்க’ எனவும் அருள் புரிந்தனர்.

அகத்தியர் உணர்த்திய தத்துவங்களின் ஐயங்களை இராமனுக்குப் போக்கிய சிவபிரானார், இங்கு வணங்கினோர் பகைவரை வென்று வாழ்ந்து திருவருளை எய்துவர் என அருளி மறைந்தனர். இத்தலம் புத்தேரி தெருவிற்குத் தெற்கிலுள்ள வயலில் அமைந்துள்ளது..

## அமைவிடம்
தமிழ்நாட்டிலுள்ள காஞ்சிபுரம் மாவட்டத்தின் தலைநகரான காஞ்சிபுரத்தின் மேற்கு பகுதியான பெரிய காஞ்சிபுரம் எனப்படும் சிவ காஞ்சியின் புத்தேரி தெருவின் தென்திசை வயல்வெளியில் இக்கோயில் அமைந்துள்ளது. மேலும்  தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்திலிருந்து மேற்கில் 1 கிலோமீட்டர் தொலைவில் காஞ்சிபுரம் கைலாசநாதர் கோயில் செல்லும் சாலையில் இக்கோயில் தாபிக்கப்பட்டுள்ளது.

## மேற்கோள்கள்

## புற இணைப்புகள்
* (வீரராகவேசம் லட்சுமணேசம்) - வீரராகவேசுவரர் கோயில் படிமம்.
* காஞ்சிபுரம் கோயில்களின் சாலைகள் வரைபடம்.

பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பகுப்பு:தமிழ்நாட்டில் உள்ள சிவன் கோயில்கள்
காஞ்சிபுரம் பலபத்திரராமேசுவரர் கோயில்

**காஞ்சிபுரம் பலபத்திரராமேசுவரர் கோயில் (பலபத்திரராமேசம்)** என்று அறியப்படும் இக்கோயில், காஞ்சிபுரத்திலுள்ள சிவன் கோயில்களில்  ஒன்றாகும். மேலும்,  திருமால் பலராம (8) அவதாரத்தின் போது வழி பட்ட இத்தல குறிப்புகள், காஞ்சிப் புராணத்தில் தனிப்படலமாகச் சொல்லப்பட்டு காணப்படுகிறது.

## இறைவர், வழிபட்டோர்
* இறைவர்: பலபத்திரராமேஸ்வரர்.
* வழிபட்டோர்: பலராமர்.

## தல வரலாறு
தீர்த்த யாத்திரை சென்ற பலராமர் சரசுவதி தீரத்தை அடைந்து அங்குள்ள முனிவர்களிடம் காஞ்சியின் பெருமைகளைக் கேட்டறிந்து, பின்னர் காஞ்சி வந்து திருவேகம்பத்தை பணிந்து, அங்கு வீற்றிருந்தருளும் உபமன்யு முனிவரிடம் தீட்சையும்பெற்று, தன் பெயரில் பலபத்திரராமேசுவரர் என்று சிவலிங்கமொன்றை பிரதிட்டை செய்து வழிபட்டார். மகிழ்ந்த இறைவன் அவர்முன் தோன்றி நீங்காத பக்தியை அருளிச் செய்தார். மேலும் அச்சிவலிங்கத்திடத்தே எழுந்தருளியிருந்து அதனை வழிபடுவோருக்கு வேண்டிய போக மோட்சங்களை அருளவும் இசைந்தருளினார் என்பது வரலாறு.

## அமைவிடம்
தமிழ்நாட்டிலுள்ள காஞ்சிபுரம் மாவட்டத்தின் தலைநகரான காஞ்சிபுரத்தின் மேற்கு பகுதியான பிள்ளையார் பாளையத்தில், திருமேற்றித் தெருவில் இக்கோயில் அமைந்துள்ளது. மேலும்  தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்திலிருந்து மேற்கில் 2 கிலோமீட்டர் தொலைவில் பசுமையான சூழலில் இக்கோயில் தாபிக்கப்பட்டுள்ளது.

## மேற்கோள்கள்

## புற இணைப்புகள்
* (பலபத்திரராமேசம்) - பலபத்திரராமேஸ்வரர் கோயில் படிமம்.
* காஞ்சிபுரம் கோயில்களின் சாலைகள் வரைபடம்.

பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பகுப்பு:தமிழ்நாட்டில் உள்ள சிவன் கோயில்கள்
மவுன்ட் அர்லிங்டன், நியூ செர்சி

**﻿மவுன்ட்  அர்லிங்டன்** ( Mount Arlington ) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் மோரிசு கவுன்டியில் அமைந்துள்ள ஒரு தன்னாட்சியுள்ள நகரம் ஆகும்.

## பரப்பளவு
2010இன் மதிப்பீட்டின் அடிப்படையில் இது 2.92 சதுர கிலோ மீற்றர் பரப்பளவைக் கொண்டுள்ளது. இதில் 2.17 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.75 சதுர கிலோ மீற்றர் பிரதேசம் நீரினால் சூழப்பட்டுள்ளது.

## மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 5,050 ஆகும். ﻿மவுன்ட்  அர்லிங்டன் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு  2,325.2 குடிமக்கள் ஆகும்.

## மேற்கோள்கள்

பகுப்பு:மோரிசு மாவட்ட நகரங்கள்
மலாயா வங்கி நிறுவனம்

**மலாயா வங்கி நிறுவனம்** (*Malayan Banking Berhad*, பங்கு வர்த்தகத்தில் **மே பேங்க்**)  மலேசியாவைச் சேர்ந்த அனைத்துச் சேவைளையும் வழங்கும் தனியார் வங்கி நிறுவனமாகும். இது முதன்மையாக மலேசியா, சிங்கப்பூர், இந்தோனேசியா பகுதிகளில் இயங்குகின்றது.

## பின்னணி

மேபாங்க்கின் மொத்த பங்குகளின் மதிப்பின்படியும் மொத்த சொத்துக்களின் அடிப்படையிலும், இது  மலேசியாவின் மிகப் பெரும் வங்கியாக விளங்குகின்றது. 2021ஆம் ஆண்டில் $201.84 பில்லியன் மொத்தச் சொத்துக்களையும் நிகர இலாபமாக $1.98 பில்லியன் கொண்டுள்ள இந்த வங்கி தெற்காசியாவில் உள்ள மிகப் பெரும் வங்கிகளில் ஒன்றாகவும் விளங்குகின்றது.  

உலகளவில் முதல் 1000 வங்கிகளில் 103வது நிலையிலும் (2014) போர்ப்சு  குளோபலின் 2000 வங்கிகளின் பட்டியலில் 371வது இடத்திலும் (2015) உள்ளது. 

மலேசியப் பங்குச் சந்தையில் (புர்சா மலேசியா) பட்டியலிடப்பட்டுள்ள பெரிய நிறுவனமாகவும் உள்ளது. இதன் மொத்தப் பங்குகளின் மதிப்பு திசம்பர் 31, 2014இல் அமெரிக்க$ 24.4 பில்லியனாக இருந்தது. புளூம்பெர்கு நிறுவனம் இதனை முதல் 20 வலிமையான வங்கிகளில் ஒன்றாக மதிப்பிட்டுள்ளது.

மேபாங்கின் இசுலாமியத் துணை நிறுவனம், மேபாங்க் இசுலாமிக்கு, ஆசியா பசிபிக் மண்டலத்தில் உள்ள இசுலாமிய வங்கிகளில் முதலிடத்தில் மதிப்பிடப்படுகின்றது. 

இந்த வங்கியின் கிளைகள்  10 தென்கிழக்காசிய நாடுகளின் கூட்டமைப்பு நாடுகளிலும் முக்கிய ஆசிய நாடுகளிலும் பரந்துபட்டுள்ளது. இந்த வங்கி 2400 உலகளாவிய அலுவலகங்களுடனும் 47,000க்கும் கூடுதலான ஊழியர்களுடனும் இயங்கி வருகின்றது.
### மலாயா வங்கியின் கிளைகள் உள்ள நாடுகள்
விவரங்களுடனான முழுமையான பட்டியல்:அனைத்து நாடுகள் 

#### ஆசியா
*மலேசியா
*சிங்கப்பூர்
*பிலிப்பீன்சு
*இந்தோனேசியா
*கம்போடியா
*வியட்நாம் 
*லாவோஸ்
*மியான்மர்
*ஆங்காங்
*சீனா
*புரூணை
*பகுரைன்
*பப்புவா நியூ கினி
*பாக்கித்தான்

#### ஆசியாவிற்கு வெளியே
*ஐக்கிய இராச்சியம்
*அமெரிக்க ஐக்கிய நாடு

## மேற்கோள்கள்

## மேலும் காண்க

பகுப்பு:மலேசிய வங்கிகள்
பகுப்பு:மலேசிய நிறுவனங்கள்
மார்செல்லோ முசுட்டோ

**மார்செல்லோ முசுட்டோ** ( Marcello Musto 1976) இத்தாலியில் பிறந்த மார்க்சிய அறிஞர் ஆவார். கனடாவின் டொரோண்டோ நகரில் உள்ள யோர்க் பல்கலைக்கழகத்தில் சமூகவியல் கற்பித்து வருகிறார். இத்தாலி, ஆங்கிலம், பிரெஞ்சு, எசுப்பானியம், போர்ச்சுக்கியம், செருமன் ஆகிய மொழிகளில் புலமை பெற்றவர். இவர் எழுதிய நூல்களும் கட்டுரைகளும் 22 மொழிகளில் மொழியாக்கம் செய்யப் பெற்றுள்ளன. தென் கொரியா, சீனா, ஆர்ஜென்டினா, அமெரிக்கா, இத்தாலி, பிரான்சு ஆகிய நாடுகளிலிருந்து வெளிவரும் மார்க்சிய ஆய்வு ஏடுகளின் ஆசிரியர் குழுவில் உறுப்பினராக உள்ளார்.

## எழுதிய நூல்களில் சில

* Marx for Today 
* Workers Unite! The International 150 years later 
* Karl Marx's Grundisse : Foundations of the Critique of Political  Economy 150 years later

## மேற்கோள்கள்

பகுப்பு:1976 பிறப்புகள்
பகுப்பு:வாழும் மக்கள்
பகுப்பு:மார்க்சிய அறிஞர்கள்
பெரிய ஏலக்கி

**பெரிய ஏலக்கி** (*AMOMUM SUBLATUM*) என்பது ஒரு பூக்கும் தாவர இனம் ஆகும். இது இஞ்சி குடும்பத்தைச் சேர்ந்த தாவரம் ஆகும். இதன் காய்ந்த விதைகளைத் தீயிலிட்டால் கற்பூரம் போன்ற வாடையைக் கொடுக்கும். இத்தாவரம் மூலிகை மருத்துவத்தில் பயன்படுத்தப்படுகிறது. இந்திய நாட்டில் இவற்றின் விதைகளை மசாலாவாக உணவில் பயன்படுத்துகின்றனர். இதனை கருப்பு ஏலக்காய் என்று தவறுதலாகக் கூறுகின்றனர்.

## மேற்கோள்கள்

பகுப்பு:மூலிகைகள்
பகுப்பு:தகவற்பெட்டி மேம்பாடு தேவைப்படும் தாவரவியல் கட்டுரைகள்
பகுப்பு:பூக்கும் தாவரங்கள்
பகுப்பு:இஞ்சிக் குடும்பம்
டிரீம்ஸ்பார்க்

**டிரீம்ஸ்பார்க்** (*DreamSpark*) என்பது மாணவர்களுக்கு மென்பொருள் வடிவமைப்பு மற்றும்  மேம்பாட்டுக் கருவிகளை இலவசமாக வழங்கும் மைக்ரோசாப்ட் திட்டமாகும். இத்திட்டம் பெலருஸ், பெல்ஜியம், சீனா, பின்லாந்து, பிரான்சு, ஜெர்மனி, இந்தியா, இத்தாலி, நெதர்லாந்து, எசுப்பானியா, சுவீடன், சுவிட்சர்லாந்து, தூனிசியா, ஐக்கிய இராச்சியம் மற்றும் அமெரிக்க ஐக்கிய நாடு நாடுகளில் பல்கலைக்கழக மாணவர்களுக்கு நேரடியாகக் கிடைப்பதுடன் இத்திட்டத்தை மேலும் 80 நாடுகளுக்கு விரிவாக்க எதிர்பார்க்கப்படுகின்றது.

## வெளி இணைப்பு
* DreamSpark website 

## மேற்கோள்கள்

பகுப்பு:மென்பொருள் வடிவமைப்பு முறைகள்
காட்டுச்சேனை

**காட்டுச்சேனை** (*Amorphophallus sylvaticus*) இது ஒரு பூக்கும் தாவர வகையைச் சேர்ந்த தாவரம் ஆகும். இத்தாவரம் மூலிகை மருத்துவத்தில் பயன்படுகிறது.
## Gallery

File:Amorphophallus sylvaticusleaf top view.jpg|Amorphophallus sylvaticusleaf top view
File:Amorphophallus sylvaticus fruits.jpg|Amorphophallus sylvaticus fruits
File:Amorphophallus sylvaticus leaf.jpg|Amorphophallus sylvaticus plant
File:Amorphophallus Sylvaticus fruit close up at Madikai Ambalathukara.jpg|thumb|Ripened fruit

## மேற்கோள்கள்

பகுப்பு:மூலிகைகள்
பகுப்பு:பூக்கும் தாவரங்கள்
மலாயா வங்கிக் கோபுரம்

**மே பேங்க் கோபுரம்** அல்லது **மலாயா வங்கிக் கோபுரம்** (ஆங்கிலம்: *Maybank Tower*; மலாய்: *Menara Maybank*) என்பது மலேசியா, கோலாலம்பூர் மாநகர மையத்தில் அமைந்துள்ள முதன்மையான  வானளாவியும்; அடையாள இடமும் ஆகும்.  

பழைய கோலாலம்பூர் மாநகர மையத்தின் கிழக்கு எல்லையில் புடுராயா பேருந்து நிலையம் அருகே அமைந்துள்ளது.  

இந்தக் கட்டிடம்  மலாயா வங்கி நிறுவனத்தின் தலைமை அலுவலகமாக உள்ளது. இந்தக் கட்டிடத்தில் மே பேங்க் நாணயவியல் அருங்காட்சியகமும் இடம் பெற்றுள்ளது.

## வரலாறு

அறமன்றக் குன்றில் குடியேற்றக் காலத்து அமர்வு நீதிமன்றங்கள் இருந்த இடத்தில் 1984-இல். மே பேங்க் கோபுரம் கட்டத் தொடங்கப்பட்டது; 1987-இல் கட்டுமானம் நிறைவுற்றது. 

1995-இல் பெட்ரோனாஸ் கோபுரங்கள் கட்டப்படும்வரை, இதுவே கோலாலம்பூரிலும் மலேசியாவிலும் மிக உயரமானக் கட்டிடமாக இருந்தது. இதன் உயரம் பெட்ரோனாஸ் கோபுரங்களின் பாதியாக,  உள்ளது. 

கோலாலம்பூர் மாநகரத்தின் வான் பகுதியில் குறிப்பிடத்தக்கதாக இந்தக் கோபுரம் விளங்குகின்றது.

## மேற்சான்றுகள்

## மேலும் காண்க

## வெளி இணைப்புகள்

*
*

பகுப்பு:கோலாலம்பூர்
பகுப்பு:மலேசிய வானளாவிகள்
பகுப்பு:கோலாலம்பூரில் உள்ள கட்டிடங்கள் மற்றும் கட்டமைப்புகள்
பகுப்பு:கோலாலம்பூர் சுற்றுலா இடங்கள்
சதகுப்பி

**சதகுப்பை** அல்லது **சதகுப்பி** (*Dill*, தாவர வகைப்பாடு : *Anethum graveolens*) என்பது ஒரு பூக்கும் தாவர வகையாகும். அபியேசியே குடும்பத்தைச் சார்ந்த இத்தாவரம் ஆண்டுக்கு ஒரு தரம் வளரும் தன்மைகொண்டது ஆகும். ஆயுர்வேத மூலிகையாகப் பயன்படுகிறது. இது பேரின வகையைச் சேர்ந்தது ஆகும்.

## மேற்கோள்கள்
4.   https://www.ayurhealthline.com/Vitiligo-Treatment.html

பகுப்பு:மூலிகைகள்
பகுப்பு:பூக்கும் தாவரங்கள்
காட்டுக் காடைக்கண்ணி

**காட்டுக் காடைக்கண்ணி** (*Animated oat*) என்பது புல் வகையைச் சார்ந்த ஒரு தாவரம் ஆகும். இவை பயிர்களின் நடுவில் களை போல் முளைத்து வளரும் தன்மை கொண்டது. இதில் ஒரு வகை காடைக்கண்ணி என்று அழைக்கப்படுகிறது. இதன் விதைகள் உண்ணும் பொருளாகப் பயன்படுகிறது.

## மேற்கோள்கள்

## மேலும் பார்க்க
*Federal Noxious Weed Disseminules of the U.S.: ''Avena sterilis''
*Plants For A Future: ''Avena sterilis''
*USDA Plants Profile: ''Avena sterilis''

பகுப்பு:மூலிகைகள்
பகுப்பு:பூக்கும் தாவரங்கள்
காட்மியம்(I) நாற்குளோரோ அலுமினேட்டு

**காட்மியம்(I) நாற்குளோரோ அலுமினேட்டு** *(Cadmium(I) tetrachloroaluminate)* என்பது Cd2(AlCl4)2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். காட்மியம் +1  ஆக்சினேற்ற நிலையில் இருக்கும் முதல் சேர்மம் காட்மியம்(I) நாற்குளோரோ அலுமினேட்டு  என்று 1961 ஆம் ஆண்டில் கண்டறியப்பட்டது. அடுத்தடுத்த அதிர்வு அலைமாலை ஆய்வுகள் இச்சேர்மத்தில் காட்மியம் - காட்மியம் பிணைப்பு இருப்பதாகத் தெரிவிக்கின்றன.. தனியான படிகத்தில் இரண்டு தனித்தனியான எக்சு கதிர் விளிம்புவளைவு ஆய்வுகள் இதை உறுதிப்படுத்துகின்றன. எனவே இச்சேர்மம் பாதரசம்(I) சேர்மங்களுடன் ஒப்பிடப்படுகிறது. அதாவது பாதரச(I) குளோரைடில் பாதரசம் Hg22+ ஆக்சிசனேற்ற நிலையில் காணப்படுகிறது.
 
## தயாரிப்பு மற்றும் பண்புகள்
காட்மியம் உலோகத்தை உருகிய காட்மியம் குளோரைடில் (CdCl2) வில் கரைத்து பின்னர் அலுமினியம் குளோரைடு (AlCl3) சேர்த்து காட்மியம்(I) நாற்குளோரோ அலுமினேட்டு தயாரிக்கப்படுகிறது.

:CdCl2 + Cd → Cd2Cl2 
:Cd2Cl2 + 2 AlCl3 → Cd2(AlCl4)2

Cd2(AlCl4)2 ஒரு எதிர்காந்தப் பண்பு கொண்ட சேர்மமாகும். இணையில்லாத எலக்ட்ரான்கள் எதுவும் இச்சேர்மத்தில் இல்லை. தண்ணீரில் உடனடியாக வினைபுரிந்து Cd மற்றும Cd2+ என  விகிதச்சமமாதலின்றி பிரிகையடைகிறது.

இச்சேர்மத்தினுடைய மெய்புனை கட்டமைப்பில் ஈத்தேனைப் போன்ற Cd2Cl6 அலகுகள் AlCl4  அலகுகளுடன் உச்சியைப் பகிர்ந்து கொள்கின்றன. இவ்வமைப்பிலுள்ள Cd–Cd பிணைப்பின் பிணைப்பு நீளம் 257.6 பைகோமீட்டர் அல்லது 256.1 பைகோமீட்டர் ஆகும். or 256.1pm. 

## மேற்கோள்கள்

பகுப்பு:காட்மியம் சேர்மங்கள்
பகுப்பு:நாற்குளோரோ அலுமினேட்டுகள்:
யூரோப்பியம்(III) குளோரைடு

**யூரோப்பியம்(III) குளோரைடு** *(Europium(III) chloride)* EuCl3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். நீரிலிவகைச் சேர்மமான இது மஞ்சள் நிறத்தில் காணப்படுகிறது. நீருறிஞ்சும் தன்மையுடன் இருப்பதால் இது விரைவாக தண்ணீரை ஈர்த்துக்கொண்டு வெண்மை நிற அறுநீரேற்றுப் படிகமாக (EuCl3•6H2O) உருவாகிறது. ஆய்வுக்காக இச்சேர்மம் பெரிதும் பயன்படுகிறது.

## தயாரிப்பு

யூரோப்பியம் (III) ஆக்சைடை ( Eu2O3) ஐதரோகுளோரிக் அமிலநீர்க் கரைசலுடன் சேர்த்து சூடுபடுத்தினால் அறுநீரேற்று யூரோப்பியம்(III) குளோரைடு (EuCl3•6H2O) உருவாகிறது. சூடுபடுத்துவதால் இவ்வுப்பு நீரிலி வகை உப்பைக் கொடுக்காமல் ஆக்சிகுளோரைடைத் தருகிறது. Eu2O3 அல்லது நீரேறிய யூரோப்பியம் குளோரைடில் இருந்து அமோனியம் குளோரைடு வழியாக நீரிலி வகை யூரோப்பியம்(III) குளோரைடு தயாரிக்க இயலும். இம்முறைகளில் (NH4)2[EuCl5]: உற்பத்தி செய்யப்படுகிறது.

::10 NH4Cl  +  Eu2O3  →  2 (NH4)2[EuCl5]  +  6 NH3 + 3 H2O

::EuCl3·6H2O + *2* NH4Cl → (NH4)2[EuCl5] + 6 H2O

இந்த ஐங்குளோரைடு வெப்பத்தால் சிதைவடைகிறது, 

:: (NH4)2[EuCl5]   →   2 NH4Cl  +  EuCl3

வெப்ப முறிவு வினை (NH4)[Eu2Cl7] என்ற இடைவினைப் பொருள் வழியாக தொடர்கிறது.

## வினைகள்

மற்ற யூரோப்பியம் சேர்மங்கள் தயாரிப்பதற்கு யுரோப்பியம்(III) குளோரைடு ஒரு முன்னோடியாக விளங்குகிறது. பிணைப்பு இடமாற்ற வினை வழியாக இலித்தியம் பிசு(மும்மெத்தில்சிலில்) அமைடுடன் சேர்த்து, தொடர்புடைய உலோக பிசு(மும்மெத்தில்சிலில்)அமைடாக இதை மாற்றமுடியும். நான்கு ஐதரோ பியுரோனில் மீட்சிக்கான சிறிய இடைவெளியுடன் இவ்வினை மேற்கொள்ளப்படுகிறது.
உலோக பிசு(மும்மெத்தில்சிலில்)அமைடை (Eu(N(SiMe3)2)3 ) தொடக்கப் பொருளாகக் கொண்டு மிகவும் சிக்கல் நிறைந்த அணைவுச் சேர்மங்களைத் தயாரிக்கலாம்.

: EuCl3 + 3 LiN(SiMe3)2   →  Eu(N(SiMe3)2)3 + 3 LiCl

ஐதரசன் வாயுவுடன் சேர்த்து சூடுபடுத்தலுடன் கூடிய ஒடுக்க வினை யூரோப்பியம்(III) குளோரைடைக் கொடுக்கிறது. இது யூரோப்பியம்(II) வகை கரிம உலோகச் சேர்மங்களைத் தயாரிக்க பயன்படுகிறது.

## கட்டமைப்பு

திண்மநிலையில் இச்சேர்மம் UCl3 நோக்குருவில் படிகமாகிறது. யூரோப்பியம் மையங்கள் ஒன்பது ஒருங்கிணைவுகளாகின்றன. 

:

## மேற்கோள்கள்


பகுப்பு:குளோரைடுகள்
பகுப்பு:யூரோப்பியம்(III) சேர்மங்கள்
பகுப்பு:உலோக ஆலைடுகள்
கிளைட் டோம்பா

**கிளைட் வில்லியம் டோம்பா** (*Clyde .W. Tombaugh*, பெப்ரவரி 4, 1906ஜனவரி 17, 1997)  ஓர் அமெரிக்க வானியல் வல்லுநர். இவர் 1930-ஆம் ஆண்டு புளூட்டோ கோளை கண்டுபிடித்தார். கோள் அந்தஸ்தை பெற்றிருந்த ப்ளுடோ பின்பு குறுங்கோள் ஆனது. மேலும் பல சிறுகோள்களை இவர் கண்டுபிடித்தார். பறக்கும் தட்டுகளை பற்றி விஞ்ஞான பூர்வமாக ஆராய குரல் விடுத்தார்.

## புளூட்டோ கண்டுபிடிப்பு

அரிசோனா மாகாணத்தில் உள்ள ஃபலாகச்டாப் எனும் இடத்தில் அமைந்துள்ள லோவல் வானாய்வகத்தில் இளம் ஆராய்ச்சியாளராக பணிபுரிகையில், பெர்சீவல் லோவல் மற்றும் வில்லியம் பிக்கரிங் முன்னுரைத்த X கோள் பற்றிய ஆய்வை நிகழ்த்துமாறு டோம்பாவிற்கு பணி வழங்கப்பட்டது.

## மேற்கோள்கள்

பகுப்பு:1906 பிறப்புகள்
பகுப்பு:1997 இறப்புகள்
பகுப்பு:அமெரிக்க வானியலாளர்கள்
பகுப்பு:சிறுகோள் கண்டுபிடிப்பாளர்கள்
கோலாலம்பூர் கால்பந்துச் சங்கம்

**கோலாலம்பூர் காற்பந்துச் சங்கம்** (*Kuala Lumpur Football Association*, ), மலேசிய கூட்டாட்சிப் பகுதியான கோலாலம்பூரில்  காற்பந்துச் செயற்பாடுகளை மேற்பார்வையிடும் காற்பந்துச் சங்கமாகும். 

கோலாலம்பூர் காற்பந்துச் சங்கம் 1974இல் கோ ஆ சாய் மற்றும் கே. இராசலிங்கத்தால் நிறுவப்பட்டது.  துவக்கத்தில் இது **கூட்டாட்சிப் பகுதி காற்பந்துச் சங்கம்** எனப்பட்டது. 1979இலிருந்து மலேசிய காற்பந்துப் போட்டிகளில் பங்கேற்று வரும் இச்சங்கம் 1986இல் தற்போதுள்ள பெயருக்கு மாறியது.  

1980களில் அச்சங்கம் சாதனைகளை நிகழ்த்தியது; 1986இலும் 1988இலும் லீக் வெற்றியாளராக விளங்கியது. 1987, 1988,1989 எனத் தொடர்ச்சியாக மூன்றாண்டுகள் மலேசியக் கோப்பையை வென்றனர்.   1990களிலும்  கோப்பை போட்டிகளில் வெற்றிகளை ஈட்டியது.  1993, 1994, 1999இல் மலேசிய கோப்பையை வென்றது. மலேசிய அறக்கட்டளை கேடயத்தையும்  சுல்தான் ஆஜி அகமது ஷா கோப்பையையும் 1988, 1995, 2000ஆம் ஆண்டுகளில் வென்றுள்ளது.  

இந்தச் சங்கத்திற்கும் செலாங்கூர் காற்பந்துச் சங்கத்திற்கும் கடுமையான போட்டி நிலவுகின்றது. இவை இரண்டுக்கும் இடையேயான போட்டிகள்  **கிளாங் பள்ளத்தாக்கு டெர்பி** என்றழைக்கப்படுகின்றன.  2012இல் கோலாலம்பூர் கூட்டிணைவுப் போட்டிகளில் இரண்டாம் நிலைக்குத் தள்ளப்பட்டது;  2013இல் தனது வரலாற்றில் முதன்முறையாக மேலும் தாழ்ந்து மூன்றாம் நிலைக்கு வந்துள்ளது.
## வெளி இணைப்புகள்
* Official website
* Unofficial Kuala Lumpur FA Facebook fan page
* Malaysian Super League

பகுப்பு:மலேசியாவில் விளையாட்டு
பகுப்பு:கால்பந்தாட்ட அமைப்புகள்
ஆர். கே. கரஞ்சியா

**ஆர். கே. கரஞ்சியா** (Rustom Khurshedji Karanjia, செப்டம்பர் 15, 1912 – பிப்ரவரி 1, 2008)  என்பவர் இந்திய எழுத்தாளர், இதழாளர் என அறியப்படுகிறார். பிளிட்ஸ் என்னும் இதழின் ஆசிரியராக இருந்தவர் 1941 இல் பிளிட்ஸ் இதழைத் தொடங்குவதற்கு முன்னர் டைம்சு ஆப் இந்தியா நாளிதழின் உதவி ஆசிரியராக இருந்தார்.

ஆர். கே. கரஞ்சியா இப்போதைய பாகித்தானின் ருவெட்டா என்னும் ஊரில் பிறந்தார். இரண்டாம் உலகப் போர் நடந்த போது பர்மா மற்றும் அசாம் போர் முனையில் இருந்து போர் தொடர்பான செய்திகளைத் தொகுத்து செய்தித்தாளுக்கு அனுப்பினார். 1945 ஆம் ஆண்டில் சுபாசு சந்திர போசுவின் நிழற் படங்களை வெளியிட்டார். வின்ஸ்டன் சர்ச்சில், சார்லஸ் டி கோல், ஜமால் அப்துல் நாசிர், குருசேவ், பிடல் காஸ்ட்ரோ, சூ யென் லாய் போன்ற உலகத் தலைவர்களிடம் பேட்டி கண்டு அப்பேட்டி விவரங்களைத் தம் இதழில் வெளியிட்டார்.

## மேற்கோள்கள்

## உசாத்துணை
* R.K. Karanjia 1912 – 2008

பகுப்பு:பத்திரிகையாளர்கள்
பகுப்பு:1912 பிறப்புகள்
பகுப்பு:2008 இறப்புகள்
தாய்லாந்தின் புத்தாண்டு

**சோங்க்ரான்** விழாவானது (தாய்: สงกรานต์, உச்சரிப்பு [sǒŋ.krāːn], listen) தாய்லாந்தில் ஏப்ரல் 13 - 15 தேதிகளுக்கு இடையில் கொண்டாடப்படும் பாரம்பரிய புத்தாண்டு தினமாகும்.
"சோங்க்ரான்" வார்த்தை சமசுகிருத சொல் saṃkrānti (தேவநாகரி:संक्रांति), ல் இருந்து வருகிறது. இவ்வார்த்தை "மாற்றம்" என பொருள்கொள்ளப்படுகிறது. இது பௌத்த/ இந்து சூரிய நாட்காட்டிகளின் புத்தாண்டு தினமான சூரியன் மேஷ ராசியில் சஞ்சரிக்கும் தினத்திலேயே வருகிறது . 

## References

பகுப்பு:ஏப்ரல் சிறப்பு நாட்கள்
பகுப்பு:புத்தாண்டுகள்
பகுப்பு:பௌத்த பண்டிகைகள்
மலேசிய அருங்காட்சியகம்

**மலேசிய அருங்காட்சியகம்** அல்லது **மலேசிய தேசிய அருங்காட்சியகம்** ஆங்கிலம்: *National Museum of Malaysia*; மலாய்: *Muzium Negara Malaysia*; ஜாவி: موزيوم نڬارا) என்பது மலேசியா, கோலாலம்பூர், டாமன்சாரா சாலையில் அமைந்துள்ள ஓர் அருங்காட்சியகம் ஆகும். 

இது பெர்தானா தாவரவியல் பூங்காவின் அருகில் உள்ளது. இங்கு மலேசிய வரலாறு, பண்பாடு குறித்து அறியலாம். மினாங்கபாவு கட்டிடவியலின் *ரூமா கடாங்* பாணியில் கட்டப்பட்டுள்ள அரண்மனை போன்ற கட்டிடம் ஆகும். 

## பொது

இதன் முகப்பு மலாய் மற்றும் தற்காலக் கூறுகளைக் கொண்டுள்ளது. இந்த தேசிய அருங்காட்சியகம் ஆகத்து 31, 1963-இல்  திறக்கப்பட்டது. தேசிய அருங்காட்சியகம் மூன்று மாடிகளைக் கொண்டுள்ளது; 109.7 மீட்டர்கள் நீளமும் 15.1 மீட்டர்கள் அகலமும் நடுப்பகுதியில் 37.6 மீட்டர்கள் உயரமும் கொண்டுள்ளது. 

## பண்பாட்டுக் கூறுகள்

அருங்காட்சியகத்தில் நான்கு முதன்மை காட்சியகங்கள் இன ஒப்பாய்வியலுக்கும் இயற்கை வரலாற்றுக்கும் ஒதுக்கப்பட்டுள்ளன. பண்பாட்டுக் கூறுகளான திருமணங்கள், விழாக்கள், உடைகள்  வைக்கப்பட்டுள்ளன. 

வழமையான ஆயுதங்கள், இசைக்கருவிகள், கலை மற்றும் கைவினைப் பொருட்கள், மண்பாண்டப் பொருட்கள், விலங்குகள், தாவரங்கள் ஆகியனவும் காட்சிப்படுத்தப்பட்டுள்ளன.

## மேற்சான்றுகள்

## வெளி இணைப்புகள்

* அலுவல்முறை வலைத்தளம்   மற்றும் 
* மலேசியா சுற்றுலா - மியூசியம் நெகரா 
* Galleries 'A - D' and the outdoor displays of transportation

பகுப்பு:தேசிய அருங்காட்சியகங்கள்
பகுப்பு:மலேசிய அருங்காட்சியகங்கள்
பகுப்பு:கோலாலம்பூரில் உள்ள கட்டிடங்கள் மற்றும் கட்டமைப்புகள்
ஜித்ரா

**ஜித்ரா** (மலாய்: *Jitra*; ஆங்கிலம்: *Jitra*; சீனம்: 日得拉) என்பது மலேசியா, கெடா மாநிலத்தின் குபாங் பாசு மாவட்டத்தில் உள்ள ஒரு நகரம் ஆகும். இந்த நகரம் அலோர் ஸ்டார் நகருக்கும் சங்லூன் நகருக்கும் இடையில் அமைந்து உள்ளது. 

அலோர் ஸ்டார், சுங்கை பட்டாணி, கூலிம் நகரங்களுக்கு அடுத்த படியாக நான்காவது பெரிய நகரமாக ஜித்ரா நகரம்விளங்குகிறது.

## பொது

இங்கு வாழும் மக்களில் பெரும்பாலோர், மலேசியர்களாக இருந்தாலும் தாய்லாந்து மொழியில் பேசக் கூடியவர்கள். தாய்லாந்து எல்லைக்கு அருகில் வாழ்ந்து வருவதால் அவர்களால் தாய்லாந்து மொழியில் நன்கு உரையாட முடிகிறது. 

இங்கு சயாமிய இனத்துடன் ஒன்றரக் கலந்துவிட்ட மலேசியர் பலரும் உள்ளனர். அந்த வகையில் ஒரு மலேசிய - தாய்லாந்து கலப்பினச் சமுதாயம் உருவாகி வருகிறது.

### துரிதமான வளர்ச்சிகள்

அண்மைய காலங்களில் ஜித்ரா நகரம் மிகத் துரிதமான வளர்ச்சிகளைக் கண்டு வருகிறது. அதன் விளைவாக சுற்று வட்டாரங்களில் நிறைய குடியிருப்புப் பகுதிகள் தோன்றியுள்ளன. மலேசியாவின் வடக்கு-தெற்கு நெடுஞ்சாலைக்கு மிக அருகாமையில் ஜித்ரா நகரம் இருக்கிறது. 

இங்கு இருந்து வடக்கு எல்லையில் இருக்கும் புக்கிட் காயூ ஈத்தாம், தெற்கில் இருக்கும் கோலாலம்பூர், மலாக்கா, ஜொகூர் பாரு, சிங்கப்பூர் நகரங்களுக்கு எளிதாகச் சென்று அடைய முடியும்.

## வரலாறு

இரண்டாம் உலகப்போரின் தொடக்கக் காலத்தில் சப்பானியர்கள் மலாயாவைத் தாக்கிய போது, பிரித்தானியருக்கு இந்த ஜித்ரா நகரம் தான் மிகப்பெரிய தடுப்பு அரணாக விளங்கியது. சப்பானியர்களுக்கும் பிரித்தானியர்களுக்கும் இந்த இடத்தில் தான் மிகக் கொடூரமான மோதல்கள் நடைபெற்றன. 

1941 டிசம்பர் 11 இல் இருந்து 13 ஆம் தேதி வரை அந்தப் போர் நடைபெற்றது. சப்பானியர்கள் தாய்லாந்து வழியாக மலாயாவிற்குள் நுழையும் போது கங்கார், ஜித்ரா, அலோர் ஸ்டார், சங்லூன், நகரங்கள் மலாயா நிலப்பகுதியின் முகப்பு நகரங்களாக விளங்கின. அந்த நகரங்களைத் கடந்த பிறகுதான் சப்பானியர்கள் மலாயாவின் இதர பகுதிகளில் கால் வைக்க முடியும். 

### பிரித்தானியர்கள் சரண்

மலேசிய வரலாற்றில் ஜித்ரா போர் *(Battle of Jitra)* என்று சொல்லப்படுகிறது. மலாயா தற்காப்புத் தரப்பில் பிரித்தானியப் படைக்கு உதவிக்கு இந்திய, பஞ்சாப் படைகளும் களம் இறங்கின. இருப்பினும் சப்பானியர்களின் தாக்குதல்களுக்கு எதிராகப் பிரித்தானியர்களால் சமாளிக்க முடியவில்லை. இறுதியில் சிங்கப்பூரில் பிரித்தானியர்கள் சரண் அடைந்தனர்.

## மேற்கோள்

## மேற்கோள் நூல்கள்
* 
* 

பகுப்பு:மலேசிய நகரங்கள்
பகுப்பு:கெடா
பகுப்பு:கெடா நகரங்கள்‎
பல்லுயிர் சாகுபடி

**பல்லுயிர் சாகுபடி** (*polyculture*) என்பது விவசாயத்தில் ஒர் இடத்தில் ஒரே பயிரைப் பயிரிடாமல் பலபயிர்களைப் பயிரிடும் முறையைக் குறிக்கும். இவற்றில் ஓரினப்பயிர் முறை, பல பயிர் முறை, ஊடுபயிர் முறை, துணை நடவு முறை, நன்மை களை முறை, மற்றும் வேளாண்காடு வளர்ப்பு ஆகியவையும் அடங்கும். இம் முறைச் சாகுபடியினால் நிலத்தில் சத்து உயர்ந்து மகசூலூம் அதிகரிக்கும். அதோடு *பல்லுயிர் சாகுபடி* முறையின் மூலம் தாவர மற்றும் விலங்குகளின் வாழ்வு முறையிம் சிறக்கும்.
 
## மேற்கோள்கள்

பகுப்பு:சூழலியல்
பகுப்பு:வேளாண்மை
பகுப்பு:இயற்கை வேளாண்மை
ஓரினப்பயிர் முறை

**ஓரின சாகுபடி முறை** (*Monoculture*) என்பது விவசாயத்தில் ஓர் இடத்தில் ஒரே நேரத்தில் ஒரே தாவர இனத்தை பல்லுயிர் சாகுபடியின் உத்தியைக் கையாண்டு பயிர்களைப் பெருக்கும் முறை ஆகும். இவற்றின் மூலம் நிலத்தில் சத்து கூடுவதுடன் பயிர்கள் செழித்து வளர்ந்து கால்நடைகளுக்கும் பெரும் உதவியாக அமைகின்றது. இவற்றில் வேளாண்காடு வளர்ப்பும் அடங்கும்.

## மேற்கோள்கள்

பகுப்பு:சூழலியல்
பகுப்பு:வேளாண்மை
பகுப்பு:இயற்கை வேளாண்மை
பல பயிர் முறை

**பல பயிர் முறை** (*Multiple cropping*) என்பது விவசாயத்தில் ஓர் இடத்தில் பல பயிர்களை பல்லுயிர் சாகுபடி முறையின் மூலம் நிலத்தில் சத்தை நிலைத்து இருக்கச் செய்வது மட்டுமின்றி , உற்பத்தியைப் பெருமளவிற்கு பெருக்கி நன்மை அடைய உதவும் ஒரு முறை ஆகும். இவ்வாறு செய்யும் முறையில் ஓரின சாகுபடி முறையும் ஒன்றாகும். இந்தியா போன்ற நாடுகளில் பசுமைப் புரட்சியின் போது இந்த மாதிரியான உத்தியின் மூலம் 100 நாட்களில் பலன் கொடுக்கும் பலவித நெல் ரகங்களைக் கண்டுபிடித்து பயிரிட்டனர்.

## மேற்கோள்கள்

பகுப்பு:சூழலியல்
பகுப்பு:வேளாண்மை
பகுப்பு:இயற்கை வேளாண்மை
2016 இந்திய இருப்புப் பாதை நிதியறிக்கை

**2016- 2017ஆம் ஆண்டிற்கான இரும்புவழி நிதியறிக்கை**  பிப்ரவரி 25, 2016 அன்று இந்திய இரும்புவழி அமைச்சர் சுரேஷ் பிரபுவால் தாக்கல் செய்யப்பட்டது.

## முக்கியக் கூறுகள்
# பயணியர் பயணக் கட்டணம் உயர்த்தப்படவில்லை.
# கடந்த ஆண்டில் அறிவிக்கப்பட்டவைகளில், 139 அறிவிப்புகள் மீதான செயற்பாடு ஆரம்பித்து வைக்கப்பட்டுள்ளன.
# ஆளில்லா லெவல் கிராசிங்குகள் 2020ஆம் ஆண்டுக்குள் முழுமையாக நீக்கப்படும்.
# இந்த நிதியாண்டு முடிவதற்கு முன்னதாக 17,000 பயோடாய்லட்டுகள் தொடருந்து நிலையங்களில் அமைக்கப்படும்.
# வயது முதிர்ந்தவர்களுக்கும், பெண்களுக்குமான இருக்கை இட ஒதுக்கீடு அதிகரிக்கப்படும்.
# வைபை இணைய வசதி 100 தொடருந்து நிலையங்களில் இந்த ஆண்டும், 400 தொடருந்து நிலையங்களில் அடுத்த ஆண்டும் ஏற்படுத்தப்படும்.
# 2000 பயணச்சீட்டுகள்/நிமிடம் எனும் நிலையிலிருந்து 7200 பயணச்சீட்டுகள்/நிமிடம் எனும் நிலைக்கு இணையவழி பயணச்சீட்டுப் பதிவு முன்னேற்றம் கண்டுள்ளது. ஒரு நேரத்தில் 40,000 பயனர்கள் இணையவழி பயணச்சீட்டுப் பதிவை பயன்படுத்த இயலும் நிலை தற்போது 1,20,000 பயனர்கள் என மாறியுள்ளது. 
# அனைத்து முக்கியத் தொடருந்து நிலையங்களிலும் சிசிடிவி கண்காணிப்பு படிப்படியாக நடைமுறைப்படுத்தப்படும். 
# கழிப்பறைகளை சுத்தப்படுத்தக் கோரும் வேண்டுகோள்களை குறுஞ்செய்தி மூலமாக அனுப்பலாம்.
# ஜிபிஎஸ்-ஐ அடிப்படையாகக் கொண்டு செயற்படும் எண்ணியத் திரைகள் பயணப் பெட்டிகளில் பொருத்தப்படும். அடுத்து வரவிருக்கும் தொடருந்து நிலையங்களை இதன் மூலமாக அறிந்து கொள்ளலாம்.
# பயணச் சீட்டை இரத்து செய்யும் வசதி, 139 எனும் உதவித் தொலைபேசி எண் மூலமாக ஏற்படுத்தப்படும்.

## தமிழகத்துக்கான திட்டங்கள்
* டெல்லியில் இருந்து சென்னைக்கு புதிய *சரக்கு தொடருந்துப் பாதை* அமைக்கப்படும். இதன் மூலமாக நாட்டின் வடக்கு, தெற்குப் பகுதிகள் சிறப்பான முறையில் இணைக்கப்படும்.
* சென்னையில் உற்பத்தியாகும் தானுந்து வாகனங்களை தொடருந்து மூலம் அனுப்பும் வகையில் ‘Auto Hub’ எனப்படும் வாகன நடுவம் அமைக்கப்படும். இம்மாதிரியான வசதி இந்தியாவில் முதல்முறையாக செயற்படுத்தப்படவிருக்கிறது.

## மேற்கோள்கள்

## உசாத்துணை
* Highlights of the Railway Budget 2016-17

## வெளியிணைப்புகள்
* Indian Railway Budget Speech 2016-17
* The Railways in twelve charts

பகுப்பு:இந்தியப் பொருளாதாரம்
காஞ்சிபுரம் வன்மீகநாதர் கோயில்

**காஞ்சிபுரம் வன்மீகநாதர் கோயில் (வன்மீகநாதேசம்)** என்று அறியப்படும் இக்கோயில், காஞ்சிபுரத்திலுள்ள சிவன் கோயில்களில் (கோயில் அல்லாத சிவலிங்கம்)  ஒன்றாகும். மேலும், இந்திரன் புற்றினிடத்தில் எழும் வரத்தைப் பெற்றுவழிபட்டமையால், இப்பெருமான் வன்மீகநாதர் **வன்மீகம்** (கரையான் (புற்று) என்று வழங்கப்பட்ட இத்தலக் குறிப்புகள், காஞ்சிப் புராணத்தில் தனிப்படலமாகச் சொல்லப்பட்டுள்ளது.

## தல வரலாறு
இத்தல (கோயில் அல்லாத சிவலிங்கம்) வரலாறு கூறுவது யாதெனில், ஒரு சமயம் தேவர்கள் அனைவரும் ஒன்று கூடி பெரும் புகழ் வேண்டி யாகம் செய்தனர். யாகத்தில் புகழானது பெரும் பளிங்கு மலையாக உண்டாகி நின்றது. அதை தான் ஒருவரேயாக திருமால் கவர்ந்து சென்றார். தன்னை எதிர்த்தவர்களையெல்லாம் வென்று, வில்லைக் கழுத்தில் ஊன்றியவாறே நின்று கொண்டிருந்தார். இந்திரன் காஞ்சிக்கு வந்து சிவலிங்கம் பிரதிட்டை செய்து வழிபட்டு, இறைவன் பணித்தவாறு புற்றின் இடையில் 'கரையான்' உரு கொண்டு எழுந்து சென்று, திருமால் கழுத்தில் ஊன்றிருந்த வில்லின் நாணை அரித்தான், இதனால் வில்லானது திடீரென நிமிர, திருமாலின் தலையறுந்து வீழ்ந்தது. தேவர்கள் அனைவரும் புகழையடைந்தனர். இந்திரன் இறைவனை மீண்டும் வழிபட்டு திருமாலை உயிர்ப்பித்து தருமாறு வேண்டி நிற்க, இறைவனும் அவ்வாறே செய்தருளினார் என்பது இத்தல வரலாறாக உள்ளது.

## அமைவிடம்
தமிழ்நாட்டிலுள்ள காஞ்சிபுரம் மாவட்டத்தின் தலைநகரான காஞ்சிபுரத்தின் மேற்கு பகுதியான சாலாபோகம் தெருவில் சென்று வயல் வெளியில் இக்கோயில் அல்லாத (சிவலிங்கம்) அமைந்துள்ளது. மேலும்  தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்திலிருந்து மேற்கில் சுமார் 4 கிலோமீட்டர் தொலைவில் இக்கோயில் அல்லாத (சிவலிங்கம்) தாபிக்கப்பட்டுள்ளது.

* இறைவர்: வன்மீகநாதர்.
* வழிபட்டவர்: இந்திரன்.

## மேற்கோள்கள்

## புற இணைப்புகள்
* (வன்மீகநாதேசம்) - வன்மீகநாதர் கோயில் படிமம்.
* காஞ்சிபுரம் கோயில்களின் சாலைகள் வரைபடம்.

பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பகுப்பு:தமிழ்நாட்டில் உள்ள சிவன் கோயில்கள்
ஊடுபயிர் முறை

**ஊடுபயிர் முறை** (*Intercropping*) இந்தியா போன்ற வளரும் நாடுகளில் பசுமைப் புரட்சியின் போது மண் வளத்தையும் காத்து, உற்பத்தியையும் பெருக்க கையாண்ட முறைகளில் இதுவும் ஒன்றாகும்.  ஓர் இடத்தில் பல பயிர்களை ஊடுபயிராக நடவு செய்து வேளாண்மை செய்யும் முறையை இது குறிக்கும். எடுத்துக்காட்டாக வாழை மரம் நடவு செய்த வயலில் பயறு, அல்லது வேர்க்கடலை போன்ற இனங்களைப் பயிரிடும் முறையைக் குறிப்பிடலாம். இவ்வாறு பயிரிடும் முறையைப் பல்லுயிர் சாகுபடி முறையின் உத்திகொண்டே கடைப்பிடிக்கப்படுகிறது. இவ்வாறான *ஊடுபயிர் முறை* மூலம் நீர் மேலாண்மையைக் கடைப்பிடித்து வருமானத்தைப் பெருக்கி நீரைச் சேமிக்கலாம்.

## மேற்கோள்கள்

பகுப்பு:சூழலியல்
பகுப்பு:வேளாண்மை
பகுப்பு:இயற்கை வேளாண்மை
துணை நடவு முறை

**துணை நடவு முறை** (*Companion planting*) தோட்டப்பயிர்களை நடவு செய்யவும் போது பூச்சிகள் உற்பத்தியைக் கட்டுப்படுத்தவும், மகரந்தச் சேர்க்கை அதிக அளவு நடக்கவும் வேறுபட்ட பயிர்களை நடவு செய்யும் முறையே *துணை நடவு முறை* ஆகும். இதன் மூலம் பயிர்கள் செழிப்பாக வளர்ந்து அதிக மகசூல் கொடுக்க ஆரம்பிப்பதுடன் விவசாயிகளுக்கு அறுவடை நேரத்தை மிச்சப்படுத்தவும் இந்த முறை உறுதுணையாக இருக்கிறது. விவசாய நுணுக்கங்களில் பல்லுயிர் சாகுபடி முறையில் இதுவும் அடங்கும்.

## மேற்கோள்கள்

பகுப்பு:சூழலியல்
பகுப்பு:வேளாண்மை
பகுப்பு:இயற்கை வேளாண்மை
நன்மை களை முறை

**நன்மைக் களை முறை** (*Beneficial weed*) என்பது பயிர்களில் ஊடால் வீணாக வளரக்கூடிய பயிர்களையும் பிடுங்கி எறியாமல் வேறு விதமான பயன்களுக்கு உபயோகப்படுத்திக் கொள்ளும் ஒரு முறை ஆகும். பல பயிர்களின் ஊடால் முளைக்கௌம் காடுப் பூவை நகரங்களில் பூங்குத்தாகப் பயன்படுத்திக்கொள்ளவும், களைகளை வளர்ப்பு மிருகங்களுக்கும் கொடுப்பதின் மூலம் பல நன்மைகளைப் பெறமுடிகிறது. இவற்றில் வளரும் தாவரமானது அந்த அந்த இடத்தில் தானாக வளரும் நிலையைப்பெற்றிருக்கும். இம்முறை பல்லுயிர் சாகுபடி முறையில் அடங்கும்.

## மேற்கோள்கள்

பகுப்பு:சூழலியல்
பகுப்பு:வேளாண்மை
பகுப்பு:இயற்கை வேளாண்மை
சாருசீதா சக்கரவர்த்தி

**சாருசீதா சக்கரவர்த்தி** *(Charusita Chakravarty)* ஓர் இந்தியக் கல்வியியலாளரும் அறிவியலாளரும் ஆவார். இவர் 1999 இல் இருந்து தில்லி இந்தியத் தொழில்நுட்பக் கழகத்தில் வேதியியல் பேராசிரியராக உள்ளார். இவர் 2009 இல் வேதியியலுக்காக சாந்தி சுவரூப் பட்நாகர் அறிவியல் தொழில்நுட்ப விருதைப் பெற்றார். இவர் 1999 இல் பி. எம். பிர்லா அறிவியல் விருதைப் பெற்றுள்ளார். இவர் பங்களூருவில் உள்ள உயர் அறிவியல் ஆராய்ச்சிக்கான சவகர்லால் நேரு மையத்தின் பொருள் அறிவியல் கணிப்பு மையத்தின் இணை உறுப்பினர் ஆவார்.

## ஆய்வுப் புலங்கள்
சாருசீதா பின்வரும் அறிவியல் தொழில்நுட்பப் புலங்களில் பணிபுரிகிறார்:

* கோட்பாட்டு வேதியியல்,  வேதி இயற்பியல்
*செவ்வியல், குவைய மாண்டே கார்லோ
* மூலக்கூற்று இயங்கியல்
* நீர்மக் கட்டமைப்பும் இயக்கமும்
*நீரும் நீர்த்தலும்
* உட்கருவாக்கம்
* தன் ஒருங்கமைவு

## கல்வியும் சொந்த வாழ்க்கையும்
சக்கரவர்த்தி அமெரிக்காவில் உள்ள மசாசூசட்டில் கேம்பிரிட்ஜில் பிறந்தார். இவர் இளம் வேதியியல் பட்டத்தை தில்லி பல்கலைக்கழகத்தைச் சார்ந்த புனித இசுட்டீபன் கல்லூரியில் பெற்றார். பின்னர் இவர் தன் இயற்கை முப்புலப் படிப்பைப் படிக்க இரண்டு ஆண்டுகள் கேம்பிரிட்ஜுக்குச் சென்றார். இவர் டேவிட் கிளேரியின் கீழ் குவையச் சிதறலிலும் கதிநிரலியலிலும் முனைவர் பட்ட்த்தைக் கேம்பிரிட்ஜில் முடித்தார்.

## விருதுகள்
* சாந்தி சுவரூப் பட்நாகர் அறிவியல் தொழில்நுட்பப் பரிசு (2009)
* பி. எம். பிர்லா அறிவியல் விருது (1999)
* இளம் அறிவியலாளருக்கான இந்தியத் தேசிய அறிவியல் கல்விக்கழகப் பதக்கம் (1996)
* இந்தியத் தேசிய அறிவியல் கல்விக்கழக அனில்குமார் போசு நினைவு விருது (1999)
* பங்களூரு இந்தியத் தேசிய அறிவியல் கல்விக்கழக உறுப்பினர் (2006)
* இந்திய அறிவியல் தொழில்நுட்பத் துறை உறுப்பினர் (2004)

## மேற்கோள்கள்

## வெளி இணைப்புகள்
* Autobiographical article by Charusita Chakravarty in Lilavati's Daughters

பகுப்பு:வாழும் மக்கள்
பகுப்பு:இந்தியப் பெண் அறிவியலாளர்கள்
பகுப்பு:அமெரிக்க இந்தியப் பெண் அறிவியலாளர்கள்
பகுப்பு:தில்லிப் பெண் அறிவியலாளர்கள்
பகுப்பு:இந்திய வேதியியலாளர்கள்
பகுப்பு:பெண் வேதியியலாளர்கள்
பகுப்பு:1964 பிறப்புகள்
பகுப்பு:அமெரிக்க வேதியியலாளர்கள்
பகுப்பு:2016 இறப்புகள்
சேஷ்நாக் ஏரி

**சேஷ்நாக் ஏரி** (Sheshnag Lake)  (சமசுகிருதம்: शेषनाग झील) இந்தியாவின் ஜம்மு காஷ்மீர் மாநிலத்தின் அனந்தநாக் மாவட்டத்தில்  இமயமலையில் அமைந்த நன்னீர் ஏரியாகும். இந்த ஏரி இமயமலையின் அடிவார நகரமான பகல்காமிலிருந்து 23 கிலோ மீட்டர் தொலைவில் அமர்நாத் செல்லும் வழியில் இமயமலையில் 3,590 மீட்டர் உயரத்தில் அமைந்துள்ளது. சேஷ்நாக் ஏரி 1.1 கிலோ மீட்டர் நீளம், 0.07 கிலோ மீட்டர் அகலம் கொண்டது.

## புராண வரலாறு, புவியியல்
இந்து சமய புராணங்களின் படி, சேஷ்நாக் எனில் பாம்புகளின் அரசனான ஆதிசேஷன் இந்த ஏரியில் உறைந்து வாழ்பவர் என இந்துக்களின் தொன்மை நம்பிக்கை ஆகும். சேஷ்நாக் ஏரி இந்துக்களின் தொன்மையான புனித யாத்திரை தலங்களில் ஒன்றான அமர்நாத் குகைக் கோயிலுக்கு செல்லும் பாதையில் அமைந்துள்ளது.

சேஷ்நாக் ஏரி பல வகையான மீன் இனங்களை கொண்டது.  குளிர்காலத்தில் கடும் பனிப் பொழிவினால் இந்த ஏரி பனியால் உறைந்து விடுகிறது. 
கோடைகாலத்தில் இவ்வேரியின் பனிகட்டிகள் உருகி பகல்காம் நகரத்தில் லித்தர் ஆறாக பாய்கிறது.

## போக்குவரத்து
சேஷ்நாக் ஏரி காஷ்மீரிலிருந்து 120 கிலோ மீட்டர் தொலைவிலும், அனந்தநாக் நகரத்திலிருந்து 50 கிலோ மீட்டர் தொலைவிலும், அமர்நாத் செல்லும் இமயமலையின் அடிவார நகரமான பகல்கம் நகரத்திலிருந்து 23 கிலோ மீட்டர் தொலைவிலும், பஞ்சதரணிக்கு தெற்கே 15 கி.மீ. தொலைவிலும் அமைந்துள்ளது. பகல்காம் நகரத்திலிருந்து  அமர்நாத் அடிவாரப் பகுதியான சந்தன்வாரி எனுமிடதிற்கு சிற்றுந்துகள் மூலம் அடைந்து, பின் சந்தன்வாரியிலிருந்து ஏழு கிலோ தொலைவில் உள்ள சேஷ்நாக் ஏரியை குதிரைகள் அல்லது பல்லக்குகள் மூலம் அடையலாம். அமர்நாத் குகைக் கோயில் சேஷ்நாக் ஏரியிலிருந்து இருபது கிலோ மீட்டர் தொலைவில் அமைந்துள்ளது. சூன் மாதம் முதல் செப்டம்பர் முடிய சேஷ்நாக் ஏரியை பார்க்க நல்ல காலம் ஆகும். டிசம்பர் முதல் மார்ச்சு மாதம் வரை ஏரி பனிகட்டியால் உறைந்து விடும்.

## படக்காட்சியகம்

File:Sheshnag6.jpg|சேஷ்நாக் ஏரி
File:Sheshnag Lake-Amarnath Yatra Series.jpg|சேஷ்நாக் ஏரி 
File:Sheshnag Lake.jpg|சேஷ்நாக் ஏரி


## மேற்கோள்கள்

## வெளி இணைப்புகள்
*

பகுப்பு:சம்மு காசுமீர் ஏரிகள்
பகுப்பு:இந்து யாத்திரைத் தலங்கள்
பகுப்பு:அனந்தநாக் மாவட்டம்